Document ID: /roh_data/filtered/swiss_laws_in_ROH.jsonl.gz/209

542.100

Lescha davart l'assicuranza da malsauns e la reducziun da las premias (LARP)

dals 26-11-1995 (versiun dals 01-01-2025)

sa basond sin l'art. 97 da la lescha federala davart l'assicuranza da malsauns dals 18 da mars 19941)

acceptada dal pievel ils 26 da november 19952)

1. Obligaziun da s'assicurar

Art.  1

Cumpetenza 1. vischnancas *

1 Las vischnancas èn cumpetentas per l'execuziun da l'obligaziun da s'assicurar.

2 Ellas   procuran   che   mintga   persuna   obligada   saja   assicurada   per   la   tgira   da malsauns. Persunas che n'adempleschan betg a temp lur obligaziun da s'assicurar assegnan ellas ad in'assicuranza.

3 La regenza po fixar autras cumpetenzas per tschertas categorias da persunas. *

2. institut d'assicuranza sociala

Art.  2 * 1 L'institut d'assicuranza sociala dal chantun Grischun (IAS) è l'autoritad chantunala ch'è cumpetenta tenor l'artitgel 64a LAMal per communitgar las pretensiuns da las assicuranzas   che   derivan   da   l'assicuranza   obligatorica   per   la   tgira   da   persunas malsaunas e che han chaschunà ch'in attest da perdita u ch'in titel giuridic equivalent ha stuì vegnir emess.

2 A donn e cust dal chantun surpiglia el la part che vegn prescritta dal dretg federal da las pretensiuns da las assicuranzas ch'èn confermadas dal post da revisiun.

1) CS 832.10 2) M dals 7 da mars 1995, 46; PCG 1995/96, 15, 97 * tabellas da las modificaziuns a la fin dal relasch

1

542.100

Art.  2a * Communicaziun da las persunas assicuradas negligentas 1 Las assicuranzas ston communitgar al IAS las debituras ed ils debiturs che vegnan stumads.

2. Reducziun da las premias

2.1. SISTEM

Intent

Art.  3 1 Cun reducir las premias da l'assicuranza fundamentala per la tgira da malsauns duai vegnir   garantida   a   persunas   cun   dretg   da   contribuziun   che   vivan   en   relaziuns economicas   modestas   ina   protecziun   d'assicuranza   commensurada   a   cundiziuns ch'èn finanzialmain supportablas.

Dretg subsidiar

Art.  4 1 Uschenavant che questa lescha na dispona betg autramain, valan las prescripziuns da la lescha federala davart l'assicuranza per vegls e survivents3) confurm al senn.

Persunas cun dretg d'ina reducziun

Art.  5 1 Il dretg d'ina reducziun da las premias han: * a)

b)

persunas cun domicil en il chantun Grischun;

persunas cun ina permissiun da dimora en il chantun Grischun ch'è valaivla almain 3 mais, premess ch'ellas èn suttamessas a l'assicuranza obligatorica per la tgira da malsauns;

persunas   ch'èn   suttamessas   a   l'assicuranza   obligatorica   per   la   tgira   da malsauns   sin   basa   da   la   cunvegna   da   la   confederaziun   svizra   e   da   la communitad   europeica   sco   er   da   ses   stadis   commembers   davart   la   libra circulaziun da persunas sco er da sia agiunta II, e per las qualas è cumpetent il chantun Grischun tenor la regulaziun da las cumpetenzas da la confederaziun.

c)

2 La   regenza   è   autorisada   d'amplifitgar   il   circul   da   las   persunas   cun   dretg   d'ina reducziun.

3 La reducziun da las premias vegn mo concedida a persunas che na pon betg far valair quella autramain per la medema perioda.

Dretg cumplain

Art.  6 1 Persunas che vegnan imponidas communablamain han in dretg cumplain ad ina reducziun da las premias.

3) CS 831.10

2

542.100

2 Persunas ch'èn obligadas tenor lescha da pajar per autras persunas la premia per l'assicuranza obligatorica per la tgira da malsauns han – ensemen cun las persunas sustegnidas – in dretg cumplain, premess ch'i vegnia concedì ad ellas ina deducziun per uffants u ina deducziun da sustegn per quellas persunas en il rom da la taxaziun.

En cas spezials po la regenza conceder a persunas sustegnidas in dretg individual. *

Premias decisivas

Art.  7 1 La regenza fixescha las premias decisivas per la reducziun da las premias. En quest connex s'orientescha ella a las premias medias per l'assicuranza obligatorica per la tgira   da   malsauns,   resguardond   la   reducziun   da   las   premias   che   po   vegnir cuntanschida tras ils geners d'assicuranza che han ina pussaivladad restrenschida da tscherner   il   furnitur   da   prestaziuns.   Ella   graduescha   las   premias   decisivas   tenor categorias da persunas e tenor regiuns. Las premias decisivas dastgan vegnir fixadas maximalmain   15   pertschient   pli   bass   che   las   premias   medias   per   l'assicuranza obligatorica per la tgira da malsauns ch'èn vegnidas fixadas da la confederaziun. * 2 Per persunas cun domicil en in stadi commember da la communitad europeica èn decisivas las premias medias fixadas da la confederaziun. *

Calculaziun da la reducziun da las premias

Art.  8 * 1 Las premias decisivas vegnan reducidas, uschenavant ch'ellas surpassan ina resalva persunala ch'è graduada tenor categorias d'entrada.

2 La   resalva   persunala   importa   per   entradas   imputablas   fin   10 000   francs   5 pertschient, fin 20 000 francs 6,5 pertschient e fin 30 000 francs 8 pertschient. Ella vegn dauzada per mintga ulteriura categoria d'entrada da 10 000 francs mintgamai per 1 punct procentual fin a 10 pertschient. * 3 Las premias decisivas per uffants e per persunas giuvnas creschidas en scolaziun vegnan reducidas sco suonda: * a)

b)

c)

d)

Sco   persunas   giuvnas   creschidas   en   scolaziun   valan   persunas   fin   ch'ellas   han cumplenì 25 onns.

4 Pajada vegn la summa pli auta da quellas summas che vegnan calculadas tenor ils alineas 2 e 3. * 5 Sche passa 30 pertschient da las persunas cun obligaziun da s'assicurar che han passa 25 onns han il dretg d'ina reducziun, po il cussegl grond auzar la resalva persunala   tenor   l'alinea 2   per   mintga   categoria   d'entradas   per   maximalmain   2 pertschient u reducir las categorias d'entradas da l'alinea 3 per mintgamai fin a 5000 francs. *

fin ad entradas imputablas da 65 000 francs per 100 pertschient;

fin ad entradas imputablas da 70 000 francs per 75 pertschient;

fin ad entradas imputablas da 75 000 francs per 50 pertschient;

fin ad entradas imputablas dad 80 000 francs per 25 pertschient.

3

542.100

Art.  8a *

Calculaziun da la reducziun da las premias 1. relaziuns economicas

1 L'entrada imputabla correspunda a l'entrada imponibla ch'è decisiva per fixar la tariffa tenor las datas da taglia chantunalas definitivas da l'onn precedent plus: * a)

10 pertschient da la facultad netta tenor la taxaziun da taglia, uschenavant che questa valur n'è betg negativa;

ils   retgavs   che   n'èn   betg   vegnids   suttamess   a   la   taglia   da   participaziuns essenzialas tenor la taxaziun per la taglia chantunala;

ils retgavs nets absoluts da las immobiglias tenor la taxaziun per la taglia chantunala, uschenavant che la valur è negativa;

las contribuziuns inclusiv las contribuziuns da cumpra ad instituziuns da la prevenziun professiunala tenor la taxaziun per la taglia chantunala;

las   contribuziuns   a   l'atgna   prevenziun   liada   tenor   la   taxaziun   per   la   taglia chantunala;

ils pajaments ad instituziuns d'utilitad publica tenor la taxaziun per la taglia chantunala;

las contribuziuns da commembra u da commember ed ils pajaments a partidas politicas tenor la taxaziun per la taglia chantunala.

b)

c)

d)

e)

f)

g)

2 Tar persunas che han in dretg cumplain vegnan summadas las entradas imputablas.

3 Sche   las   datas   fiscalas   ch'èn   avant   maun   na   correspundan   betg   a   la   capacitad economica   actuala,   vegn   fixada   l'entrada   imputabla   sin   basa   d'ina   dumonda motivada da la persuna assicurada u d'ina autoritad, e quai tenor appreziar confurm al duair.

2. relaziuns persunalas e famigliaras

Art.  8b * 1 Las   relaziuns   persunalas   e   famigliaras   che   stattan   actualmain   a   disposiziun   il mument   ch'il   dretg   vegn   elavurà   èn   decisivas   per   la   calculaziun   annuala   da   la reducziun da las premias.

Nova calculaziun

Art.  8c * 1 Ina nova calculaziun dal dretg sin reducziun da las premias per l'onn current po vegnir   pretendida,   sche   l'entrada   imputabla   è   sa   midada   per   minimalmain   20 pertschient u sche las relaziuns persunalas e famigliaras èn sa midadas.

Cas spezials

Art.  9 * 1 Las   premias   decisivas   vegnan   reducidas   cumplettamain   per   retschavidras   e   per retschaviders da:

a)

b)

c)

2 … *

prestaziuns supplementaras AVS/AI;

sustegn dal maun public;

contribuziuns da maternitad.

4

542.100

3 Persunas   cun   dretg   da   prestaziuns   che   n'èn   betg   suttamessas   a   l'obligaziun   da s'assicurar durant l'entir onn chalendar, han il dretg ad ina reducziun proporziunala da las premias.

4 Per eruir l'entrada imputabla da persunas ch'èn obligadas da pajar la taglia a la funtauna vegnan resguardadas pauschalmain las entradas bruttas suttamessas a la taglia   a   la   funtauna   ch'èn   decisivas   per   in   onn   chalendar   uschenavant   ch'ellas correspundan a las relaziuns economicas da persunas suttamessas ordinariamain a la taglia.

5 Per calcular e per pajar la reducziun da las premias da persunas assicuradas cun domicil en in stadi commember da la communitad europeica po la regenza relaschar prescripziuns spezialas. Per quest intent s'orientescha ella a la procedura federala ed a las proceduras correspundentas d'auters chantuns. *

Perdita

Art.  10 1 Ils dretgs a reducziuns individualas da las premias van a perder, sche:

a)

b) * midadas, sin fundament da las qualas ins ha il dretg da prestaziuns, na vegnan

l'annunzia na vegn betg inoltrada entaifer ils termins prescrits;

betg communitgadas entaifer ils termins prescrits;

c) * ils documents pretendids posteriuramain n'entran betg a temp;

d) * l'autorisaziun per dar scleriments vegn refusada.

Pajament da la reducziun da las premias

Art.  11 * 1 Sche las datas fiscalas definitivas da l'onn precedent n'èn betg avant maun, cur ch'i vegn elavurà il dretg da survegnir ina reducziun da las premias, vegn concedì in pajament   anticipà   a   l'assicuranza   da   malsauns   da   la   persuna   che   ha   il   dretg   da survegnir questa reducziun, sche quest dretg è cumprovà autramain. Quest pajament anticipà sto vegnir calculà uschia che la persuna che survegn ina reducziun da las premias na sto probablamain betg restituir quest pajament.

2 Sch'il pajament anticipà surpassa la reducziun da las premias, è la persuna che ha il dretg da survegnir prestaziuns obligada da restituir la differenza. La restituziun vegn fatga valair da la cassa da cumpensaziun da la AVS envers l'assicuranza da malsauns responsabla.   Quella   quinta   giu   l'import   che   sto   vegnir   restituì   cun   la   persuna assicurada.

3 La communicaziun davart il pajament anticipà na po betg vegnir contestada.

4 Autoritads u terzas persunas che concedan ad ina persuna in pajament anticipà da la premia da l'assicuranza obligatorica per la tgira da malsauns, pon sa far ceder il dretg   da   la   reducziun   da   las   premias,   sch'il   pajament   na   vegn   betg   fatg   a l'assicuranza.

5 La regenza po excluder il pajament da summas minimalas.

5

542.100

Retard dal pajament da la persuna assicurada

Art.  11a * 1 La   regenza   po   incumbensar   il   IAS   da   manar   ina   glista   en   il   senn   da l'artitgel 64a alinea 7 LAMal da las persunas assicuradas che n'adempleschan betg lur obligaziun da pajar la premia, malgrà ch'ellas èn vegnidas stumadas.

2 Ella  fixescha  tge   persunas  negligentas  che  na  ston  betg  vegnir  inscrittas  sin  la glista.

Sistida en cas da servetsch militar

Art.  12 * 1 Sch'ina assicuranza sistescha l'obligaziun da s'assicurar durant il temp dal servetsch militar, po la regenza er sistir la reducziun da las premias durant quest temp.

Tschains e restituziun

Art.  13 1 Per prestaziuns che vegnan pajadas sin basa da questa lescha na vegnan debitads ni tschains da bunificaziun ni tschains da retard.

2 Prestaziuns ch'èn vegnidas retratgas illegalmain pon vegnir pretendidas enavos u scuntradas cun pretaisas da la cassa da cumpensaziun AVS entaifer 5 onns dapi il pajament.

Art.  14 1 … * 2 … *

2.2. ORGANISAZIUN E PROCEDURA

Surveglianza

Art.  15 * 1 La regenza surveglia la realisaziun da la reducziun da las premias.

2 Ella designescha il post da revisiun tenor l'artitgel 64a alinea 3 LAMal.

Art.  16 *

Execuziun 1. post executiv

1 Il   IAS   exequescha   la   reducziun   da   las   premias   per   incumbensa   dal   chantun.

Entaifer il IAS exequescha la cassa da cumpensaziun da la AVS la reducziun da las premias. * 2 Las incumbensas vegnan fixadas en ina cunvegna da prestaziun tranter la regenza ed il IAS. Il chantun paja al IAS ils custs d'administraziun. L'indemnisaziun po vegnir fatga en furma d'ina pauschala dependenta da la prestaziun. * 3 Per   persunas   senza   domicil   en   il   chantun   Grischun   po   la   regenza   delegar l'execuziun da la reducziun da las premias ad in auter post. * 4 La regenza po excluder il pajament da summas minimalas. *

6

542.100

Art.  17 * 2. collavuraziun da l'administraziun chantunala da taglia 1 Sur   ina   procedura   d'invista   metta   l'administraziun   chantunala   da   taglia   a disposiziun a la cassa da cumpensaziun da la AVS las datas dal program da taxaziun dad EED ch'èn necessarias per exequir la reducziun da las premias.

3. collavuraziun da las vischnancas

Art.  18 * 1 Las vischnancas dattan a la cassa da cumpensaziun da la AVS las infurmaziuns ch'èn necessarias per la reducziun da las premias.

2 Las   incumbensas   che   resultan   en   las   vischnancas   vegnan   ademplidas   da   las agenturas da la AVS tenor las directivas da la cassa da cumpensaziun da la AVS.

3 Las vischnancas portan ils custs administrativs ch'èn colliads cun quai. *

Meds legals

Art.  19 1 Cunter   disposiziuns   da   la   cassa   da   cumpensaziun   da   la   AVS   poi   vegnir   fatg protesta en scrit e cun motivaziun tar la medema instanza, e quai entaifer 30 dis dapi la communicaziun. La procedura da protesta è gratuita. I n'exista nagin dretg d'ina indemnisaziun da las partidas.

2 Cunter decisiuns da protesta da la cassa da cumpensaziun da la AVS poi vegnir fatg   recurs   en   scrit   tar   la   Dretgira   superiura,   e   quai   entaifer   30   dis   dapi   la communicaziun. *

3. Program per il screening mammografic *

Screening mammografic

Art.  19a * 1 Il chantun realisescha in program per il screening mammografic per diagnostitgar a temp il cancer dal sain tenor las directivas da la confederaziun, premess che las assicuranzas da malsauns surpiglian ils custs dal screening mammografic.

Furniziun da datas

Art.  19b * 1 A l'organisaziun, ch'è incumbensada dal chantun da realisar il program han las vischnancas da trametter gratuitamain las datas necessarias da persunas en furma electronica.

7

542.100

3a. Admissiun a l'activitad a quint da l'assicuranza obligatorica per la tgira da malsauns *

Concessiun da l'admissiun

Art.  19c * 1 L'admissiun   a   l'activitad   a   quint   da   l'assicuranza   obligatorica   per   la   tgira   da malsauns tenor l'artitgel 36 LAMal4) vegn concedida da l'uffizi cumpetent.

2 L'admissiun scada:

a)

sche sia titulara u ses titular na fa betg diever da quella entaifer 6 mais suenter ch'ella è vegnida concedida, nun ch'il termin na possia betg vegnir observà per motivs   giustifitgads   sco   malsogna,   accident   u   furmaziun   supplementara.

L'admissiun scada independentamain da l'existenza da motivs giustifitgads, sche  sia  titulara  u  ses  titular  na  fa  betg  diever  da  quella  entaifer  12  mais suenter ch'ella è vegnida concedida;

cun declerar en scrit la renunzia a l'admissiun;

cun   renunziar   a   la   pratica   da   la   professiun   u   cun   serrar   il   manaschi   da l'organisaziun en il chantun Grischun;

cun la cumplenida dal 70. onn da vegliadetgna, nun che la media uffiziala u il medi uffizial cumprovia ch'i na dettia nagins motivs fisics u psichics per betg pratitgar la professiun. La cumprova sto vegnir furnida mintga 2 onns.

b)

c)

d)

Surveglianza

Art.  19d * 1 L'uffizi exequescha la surveglianza tenor l'artitgel 38 LAMal5).

2 Per las controllas ordinarias vegn fatg giu in termin. Per las controllas sto vegnir concedì access a las localitads, a las installaziuns ed a las registraziuns e ston vegnir dadas   las   infurmaziuns   necessarias   a   l'uffizi   u   a   las   terzas   persunas   ch'èn incumbensadas dad el.

3 En cas d'in suspect che las premissas d'admissiun na vegnian posteriuramain betg ademplidas u che l'admissiun saja scadida, sto la persuna pertutgada respectivamain l'organisaziun   pertutgada   conceder   a   l'uffizi   u   a   las   terzas   persunas   ch'èn incumbensadas dad el da tut temp e senza annunzia access a las localitads, a las installaziuns ed a las registraziuns.

4 L'uffizi po sequestrar actas u objects.

Art.  19e * Limitaziun da l'admissiun da furniturs da prestaziuns * 1 La Regenza è cumpetenta per limitar il dumber da furniturs da prestaziuns tenor l'artitgel 55a s. LAMal6)  e tenor l'Ordinaziun davart la determinaziun dals dumbers maximals da medis en il sectur ambulant7). *

4) CS 832.10 5) CS 832.10 6) CS 832.10 7) CS 832.107

8

542.100

2 Ella po:

a)

fixar   dumbers   maximals   per   l'admissiun   da   medias   e   medis   en   secturs medicinals spezials che na tutgan betg tar il provediment da basa;

b) * sistir la concessiun d'admissiuns da medias e medis tenor l'artitgel 55a alinea 6 LAMal en secturs medicinals spezials che han in augment dals custs sur la media;

c) * sistir   la   concessiun   d'admissiuns   da   furniturs   da   prestaziuns   tenor l'artitgel 35 alinea 2 litera dbis  LAMal,   en   cas   ch'ils   custs   annuals   per   las prestaziuns da tgira tenor l'artitgel 55b LAMal s'augmentan sur la media.

3 Avant   che   fixar   ils   dumbers   maximals   taidla   la   Regenza   las   federaziuns   dals furniturs da prestaziuns, dals assicuraders e da las persunas assicuradas sco er las vischnancas e las regiuns da provediment da la sanadad pertutgadas.

Art.  19f * Fixaziun dals dumbers maximals da medias e medis 1 Cun   fixar   ils   dumbers   maximals   da   medias   e   medis   resguarda   la   Regenza   la cuntanschibladad   dals   furniturs   da   prestaziuns   e   la   garanzia   d'in   provediment decentral da la sanadad.

2 Ella fixescha ils dumbers maximals da medias e medis per regiun respectivamain per subregiun da provediment da la sanadad u cuminaivlamain per pliras regiuns da provediment da la sanadad vischinas.

3 En enclegientscha cun ils chantuns pertutgads po ella fixar ils dumbers maximals da medias e medis sin plaun interchantunal.

4 Ella   fixescha   il   factur   da   valitaziun   che   sto   vegnir   resguardà   –   tenor l'artitgel 5 alinea 2 da l'Ordinaziun davart la determinaziun dals dumbers maximals da medis en il sectur ambulant8) – tar la fixaziun dals dumbers maximals per mintga sectur medicinal spezial e per mintga regiun da provediment da la sanadad.

4. Disposiziuns finalas e transitoricas *

Art.  20 *

…

Aboliziun da relaschs

Art.  21 1 La   lescha   davart   l'assicuranza   da   malsauns   dals   26   da   settember   1993 9) vegn abolida.

Art.  21a *

Midada da relaschs10)

8) CS 832.107 9) CUL 1993, 2860 10) Las midadas dal dretg vertent na vegnan betg inditgadas.

9

542.100

Art.  22 *

…

Applicaziun dal dretg vegl

Art.  22a * 1 Per premias e per participaziuns als custs pendentas, da las qualas il termin da pajament   è   scadì   avant   l'entrada   en   vigur   da   questa   revisiun   parziala,   vegn applitgada la procedura tenor il dretg vegl.

2 Ils dretgs da survegnir ina reducziun da las premias, ch'èn pendents il mument che questa revisiun parziala entra en vigur, vegnan calculads e liquidads tenor il dretg vegl. *

Entrada en vigur

Art.  23 1 Questa   lescha   vegn   messa   en   vigur   da   la   regenza   suenter   ch'ella   è   vegnida acceptada dal pievel ed approvada da la confederaziun11).

11) messa en vigur cun CR dals 5 da december 1995 per il 1. da schaner 1996

10

Tabella da las modificaziuns - tenor conclus

Conclus 26-11-1995 03-03-2002 03-03-2002 03-03-2002 03-03-2002 03-03-2002 03-03-2002 03-03-2002 03-03-2002 03-03-2002 03-03-2002 03-03-2002 03-03-2002 03-03-2002 03-03-2002 03-03-2002 03-03-2002 03-03-2002 03-03-2002 03-03-2002 03-03-2002 31-08-2006 01-09-2006 01-09-2006 01-09-2006 01-09-2006 27-08-2009 27-08-2009 27-08-2009 27-08-2009 15-06-2011 15-06-2011 15-06-2011 15-06-2011 15-06-2011 15-06-2011 15-06-2011 15-06-2011 15-06-2011 15-06-2011 15-06-2011 28-08-2013 28-08-2013 28-08-2013 28-08-2013 28-08-2013 28-08-2013 28-08-2013 14-06-2022 13-06-2023 13-06-2023 13-06-2023 13-06-2023 13-06-2023 14-02-2024 14-02-2024 14-02-2024 14-02-2024

Entrada en vigur 01-01-1996 01-06-2002 01-06-2002 01-01-2003 01-06-2002 01-01-2003 01-01-2003 01-01-2003 01-01-2003 01-01-2003 01-06-2002 01-01-2003 01-01-2003 01-01-2003 01-01-2003 01-01-2003 01-01-2003 01-06-2002 01-01-2003 01-01-2003 01-01-2003 01-01-2007 01-01-2007 01-01-2007 01-01-2007 01-01-2007 01-04-2010 01-04-2010 01-04-2010 01-04-2010 01-01-2012 01-01-2012 01-01-2014 01-01-2012 01-01-2014 01-01-2012 01-01-2012 01-01-2012 01-01-2012 01-01-2012 01-01-2012 01-01-2014 01-01-2014 01-01-2014 01-01-2014 01-01-2014 01-01-2014 01-01-2014 01-01-2025 01-01-2024 01-01-2024 01-01-2024 01-01-2024 01-01-2024 01-07-2024 01-07-2024 01-07-2024 01-07-2024

Element relasch Art. 1 al. 3 Art. 5 al. 1 Art. 6 al. 2 Art. 7 al. 2 Art. 8 Art. 8a Art. 8b Art. 8c Art. 9 Art. 9 al. 5 Art. 10 al. 1, b)

Art. 10 al. 1, c)

Art. 10 al. 1, d)

Art. 12 Art. 14 al. 2 Art. 16 Art. 16 al. 3 Art. 17 Art. 18 Art. 18 al. 3 Art. 19 al. 2 Art. 7 al. 1 Art. 8 al. 2 Art. 8 al. 4 Art. 8 al. 5 Titel 3.

Art. 19a Art. 19b Titel 4.

Art. 1 Art. 2 Art. 2a Art. 8 al. 3 Art. 11a Art. 14 al. 1 Art. 15 Art. 16 al. 1 Art. 16 al. 2 Art. 16 al. 4 Art. 22a Art. 8a al. 1 Art. 9 al. 2 Art. 11 Art. 20 Art. 21a Art. 22 Art. 22a al. 2 Art. 19 al. 2 Titel 3a.

Art. 19c Art. 19d Art. 19e Art. 19f Art. 19e Art. 19e al. 1 Art. 19e al. 2, b)

Art. 19e al. 2, c)

Modificaziun emprima versiun integraziun midada midada integraziun revisiun totala integraziun integraziun integraziun revisiun totala integraziun midada midada integraziun revisiun totala aboliziun revisiun totala integraziun revisiun totala revisiun totala integraziun midada midada midada integraziun integraziun integraziun integraziun integraziun midada midada dal titel revisiun totala integraziun midada revisiun totala aboliziun revisiun totala midada midada integraziun integraziun midada aboliziun revisiun totala aboliziun revisiun totala aboliziun integraziun midada integraziun integraziun integraziun integraziun integraziun midada dal titel midada midada integraziun

542.100

Publicaziun en la CUL - - - - - - - - - - - - - - - - - - - - - 2006, 3318 - - - - - - - - - - - - - - - - - - - - - - - - - - 2023-008 2023-035 2023-035 2023-035 2023-035 2023-035 2024-019 2024-019 2024-019 2024-019

11

542.100

Tabella da las modificaziuns - tenor element

Entrada en vigur 01-01-1996 01-01-2012 01-06-2002 01-01-2012 01-01-2014 01-06-2002 01-01-2003 01-01-2007 01-06-2002 01-01-2003 01-01-2007 01-01-2012 01-01-2007 01-01-2007 01-01-2003 01-01-2014 01-01-2003 01-01-2003 01-01-2003 01-01-2014 01-06-2002 01-01-2003 01-01-2003 01-01-2003 01-01-2014 01-01-2014 01-01-2003 01-01-2012 01-01-2003 01-01-2012 01-01-2003 01-01-2012 01-01-2012 01-06-2002 01-01-2012 01-01-2003 01-01-2003 01-01-2003 01-01-2007 01-01-2025 01-04-2010 01-04-2010 01-04-2010 01-01-2024 01-01-2024 01-01-2024 01-01-2024 01-07-2024 01-07-2024 01-07-2024 01-07-2024 01-01-2024 01-04-2010 01-01-2014 01-01-2014 01-01-2014 01-01-2012 01-01-2014

Modificaziun emprima versiun midada dal titel integraziun revisiun totala integraziun midada midada midada integraziun revisiun totala midada midada integraziun integraziun integraziun midada integraziun integraziun revisiun totala aboliziun integraziun midada midada integraziun revisiun totala revisiun totala revisiun totala aboliziun aboliziun revisiun totala revisiun totala midada midada integraziun integraziun revisiun totala revisiun totala integraziun midada midada integraziun integraziun integraziun integraziun integraziun integraziun integraziun midada dal titel midada midada integraziun integraziun midada aboliziun revisiun totala aboliziun integraziun integraziun

Publicaziun en la CUL - - - - - - - - - - - - - - - - - - - - - - - - - - - - - - - - - - - - - - 2006, 3318 2023-008 - - - 2023-035 2023-035 2023-035 2023-035 2024-019 2024-019 2024-019 2024-019 2023-035 - - - - - 
Conclus 26-11-1995 15-06-2011 03-03-2002 15-06-2011 15-06-2011 03-03-2002 03-03-2002 01-09-2006 03-03-2002 03-03-2002 01-09-2006 15-06-2011 01-09-2006 01-09-2006 03-03-2002 28-08-2013 03-03-2002 03-03-2002 03-03-2002 28-08-2013 03-03-2002 03-03-2002 03-03-2002 03-03-2002 28-08-2013 15-06-2011 03-03-2002 15-06-2011 03-03-2002 15-06-2011 03-03-2002 15-06-2011 15-06-2011 03-03-2002 15-06-2011 03-03-2002 03-03-2002 03-03-2002 31-08-2006 14-06-2022 27-08-2009 27-08-2009 27-08-2009 13-06-2023 13-06-2023 13-06-2023 13-06-2023 14-02-2024 14-02-2024 14-02-2024 14-02-2024 13-06-2023 27-08-2009 28-08-2013 28-08-2013 28-08-2013 15-06-2011 28-08-2013

Element relasch Art. 1 Art. 1 al. 3 Art. 2 Art. 2a Art. 5 al. 1 Art. 6 al. 2 Art. 7 al. 1 Art. 7 al. 2 Art. 8 Art. 8 al. 2 Art. 8 al. 3 Art. 8 al. 4 Art. 8 al. 5 Art. 8a Art. 8a al. 1 Art. 8b Art. 8c Art. 9 Art. 9 al. 2 Art. 9 al. 5 Art. 10 al. 1, b)

Art. 10 al. 1, c)

Art. 10 al. 1, d)

Art. 11 Art. 11a Art. 12 Art. 14 al. 1 Art. 14 al. 2 Art. 15 Art. 16 Art. 16 al. 1 Art. 16 al. 2 Art. 16 al. 3 Art. 16 al. 4 Art. 17 Art. 18 Art. 18 al. 3 Art. 19 al. 2 Art. 19 al. 2 Titel 3.

Art. 19a Art. 19b Titel 3a.

Art. 19c Art. 19d Art. 19e Art. 19e Art. 19e al. 1 Art. 19e al. 2, b)

Art. 19e al. 2, c)

Art. 19f Titel 4.

Art. 20 Art. 21a Art. 22 Art. 22a Art. 22a al. 2

12